cgp-mov-glava 1 rgb

***Predlagatelj: ŽUPAN Faza: OSNUTEK***

*Svet Mestne občine Velenje je na podlagi 268. člena Zakona o urejanju prostora (ZUreP-2, Uradni list RS, št. 61/2017) ter na podlagi 24. člena Statuta Mestne občine Velenje (Uradni vestnik Mestne občine Velenje, št. 1/2016 – UPB) na svoji \_ seji, dne \_\_\_\_\_\_\_\_\_ sprejel naslednji*

#### ODLOK

**o spremembah in dopolnitvah Odloka o ureditvenem načrtu za centralne predele mesta Velenje**

1. člen

(uvodne določbe)

Ta odlok določa spremembe in dopolnitve Odloka o ureditvenem načrtu za centralne predele mesta Velenje (odlok je objavljen v Uradnem vestniku Občine Velenje, št. 7/93, 4/94, 11/94 in v Uradnem vestniku Mestne občine Velenje, št. 4/97, 4/99, 9/99, 2/01, 21/04, 26/06, 8/08, 8/09, 14/09, 12/10, 13/11, 15/11, 6/12, 17/12, 20/12, 22/16 in 26/17) – v nadaljevanju kratko: Odlok o UN.

2. člen

1/f. člen Odloka o UN se spremeni in dopolni tako, da se glasi:

»Območje urejanje C4/1, ki obravnava območje Osnovne šole Mihe Pintarja Toleda (MPT) in območje centra za vzgojo, izobraževanje in usposabljanje Velenje (CVIU) se ureja po projektu z naslovom PSP za območje urejanja C4/1 (MPT, CVIU in VDC); Posebne strokovne podlage; številka projekta: 29/2016-PSP, ki ga je izdelal Arhitekt Gregor Gojević, s. p., Jerihova cesta 32, 3320 Velenje; maja 2016. Projekt ureja območje dozidave objektov CVIU in območje MPT, s celovito prenovo športnih igrišč v območju osnovne šole. Projekt z vsemi prilogami je sestavni del tega odloka.

Območje Varstveno delovnega centra Ježek – Velenje (VDC) in njegova prizidava se ureja po projektu z naslovom Posebne strokovne podlage za spremembe in dopolnitve občinskega odloka o Ureditvenem načrtu za centralne predele mesta Velenje; številka projekta: 34-SP/2018, ki ga je izdelal ŽIHER projekt, d. o. o., Opekarska cesta 1a, 2270 Ormož; decembra 2018. Projekt z vsemi prilogami je sestavni del tega odloka.«

3. člen

Za 1/h. členom Odloka o UN se doda novi 1i. člen, ki se glasi:

»Na delu območja urejanja C4/3, na lokaciji predvidenega objekta št. 9 (na parcelah št. 2545 in 2546, k. o. 964 Velenje) je predvidena gradnja nove Mestne tržnice Velenje s pripadajočo zunanjo ureditvijo. Objekt s pripadajočo zunanjo ureditvijo se bo gradil po projektni dokumentaciji z naslovom Mestna tržnica Velenje (DGD), številka projekta: AP500-18-01, ki ga je izdelala ARHENA, d. o. o.; Efenkova cesta 61, 3320 Velenje; septembra 2018.«

4. člen

Za novim 1/i. členom Odloka o UN se doda novi 1/j. člen, ki se glasi:

»Na delu območja urejanja C4/2 (na parcelah 2593/1, 2594, 2595 in 2600/1, vse k. o. 965-Velenje), na zelenici med Osnovno šolo Gustava Šiliha in Osnovno šolo Antona Aškerca je dopustna izgradnja kolesarskega poligona (pumptracka), skladno s projektom Kolesarski poligon – Pumptrack Velenje, projekt za izvedbo (PZI), št. projekta: 03-2018, ki ga je izdelal PREREZ iP, d. o. o., Tenetiše 28, 1270 Litija; junija 2018.«

5. člen

Za 1/i. členom Odloka o UN se doda novi 1j. člen, ki se glasi:

»V primeru sprememb urbanističnih arhitekturnih zasnov, ki jih določajo projekti in strokovne podlage navedene v 1/a,, 1/b., 1/c., 1/d, 1/e., 1/f., 1/g., 1/h., in 1/i. členu Odloka o UN je potrebno za nove rešitve izdelati strokovne podlage in nanje pridobiti mnenja nosilcev urejanja prostora in soglasje Mestne občine Velenje.«

6. člen

2. člen Odloka o UN se spremeni tako, da se glasi:

»Meja obravnave je razvidna iz grafičnih prilog projekta (list št. 3a in 3b) iz 1. člena odloka ter iz grafičnih prilog projektov iz 1/a., 1/b., 1/c., 1/d., 1/e., 1/f., 1/g., 1/h. in 1/i. člena tega odloka.«

7. člen

V 8. členu Odloka o UN se deveto poglavje z naslovom »Objekt št. 9 (C4/3)« spremeni tako, da se glasi:

»**Mestna tržnica Velenja**

V centru mesta Velenje se na mestu nekdaj stoječe mestne tržnice predvidi gradnja nove Mestne tržnice Velenja. Obsegala bo večjo nadstrešnico, ki bo pokrivala osrednji del tržnice namenjen prodaji izdelkov in pridelkov. Prodajni prostori stalnih prodajalcev in servisni prostori bodo umeščeni v manjšem objektu, ki sledi potezam nadstrešnice na vzhodni in severni strani. Del tržnice bo izveden kot krajinska ureditev v kombinaciji zelenih površin in betonskih površin za uporabo meščanov.

Celotno območje nove Mestne tržnice Velenja je predvideno kot odprt pokrit prostor s prodajnimi prostori za redne abonente in večjim pokritim prostorom za postavitev miz za občasne prodajalce.

Posamezni deli Mestne tržnice Velenja imajo sebi lastno funkcionalno zasnovo.

Objekt 1 – Prodajni objekt:

Prodajni objekt je zasnovan kot več ločenih kubusov povezanih z enovito streho, ki med kubusi ustvarja pokrit prostor. V okviru objekta so predvideni prodajni prostori (kioski), sanitarije, skladiščni prostori ter informacijski center (pisarna).

Tlorisne mere objekta: 33,40 m x 6,40 m + 6,40 m x 33,00 m (tolerance ± 1,00 m);

Višina: 3,50 m (tolerance ± 0,50 m);

Etažnost: pritličje;

Bruto površina objekta: 425,00 m2  (tolerance: skladno s tolerancami tlorisnih mer),

Objekt 2 – Nadstrešnica:

Nadstrešnica je predvidena kot »ravna« streha z vitkimi podpornimi stebri, ki pokriva osrednji prodajni prostor tržnice. Nadstrešnica s svojim tlorisno zasnovo (porezan JZ vogal) poudarja glavno peš os iz Cankarjeve ceste proti Velenjski promenadi.

Tlorisne mere objekta: 27,40 m x 36,50 m – zunanje mere (tolerance ± 1,00 m);

Višina: 6,00 m (tolerance ± 1,00 m);

Etažnost: pritličje;

Bruto površina 702,00 m2 (tolerance: skladne s tolerancami tlorisnih mer).

Krajinska ureditev:

Ob predvideni nadstrešnici je predvidena ureditev »zelenega otoka«, ki ga tvori betonska urbana oprema (klopi), ki tvorijo nekakšno mestno tribuno, ki se odpira proti Cankarjevi cesti na jugu in proti novemu objektu na severu in severovzhodu.

Tlorisne mere: 12,00 m x 18,00 m – zunanje mere (tolerance ± 0,50 m);

Višina: 0,80 m (tolerance ± 0,50 m);

Bruto površina: 196,00 m2  (tolerance: skladne s tolerancami tlorisnih mer).

Ostale utrjene površine:

Tlakovanje zunanjih površin se delno izvede v betonu (delno brušen, delno štokan) delno pa se površine zatravijo in zasadijo (parkovna ureditev).

V primeru odstopanj oziroma drugačnih projektnih rešitev od arhitekturne zasnove iz 1/h. člena je potrebno na projekt za pridobitev gradbenega dovoljenja pridobiti soglasje Mestne občine Velenje.«

8. člen

(1) V 12. členu Odloka o UN se spremeni prvo poglavje pod naslovom »Titov trg« tako, da se na novo glasi:

»**Titov trg**

Dopustna je prenova Titovega trga v prvotni zasnovi. Novogradnjo objekta št. 6 pogojuje prestavitev spomenika J. B. Tita na novo lokacijo, na zelenico pred občinsko stavbo. Do gradnje predvidenega objekta št. 6 je dopustna celovita prenova zelenice okrog spomenika J. B. Tita ob predhodni izdelavi strokovnih podlag za obravnavano območje. Za strokovne podlage je potrebno pridobiti kulturnovarstvene smernice in kulturnovarstveno soglasje pristojnega Zavoda za varstvo kulturne dediščine ter soglasje Mestne občine Velenje.«

(2) V 12. členu Odloka o UN se v četrtem poglavju pod naslovom »Športno rekreacijski park ob šolah« za drugim odstavkom doda nov drugi odstavek, ki se glasi:

»Na območju športno rekreacijskega parka je dopustna izgradnja kolesarskega poligona (pumptrack), ki je športni objekt odprtega tipa, namenjen kolesarjem za prosto uporabo. Uporablja se lahko kot vadbeni prostor in po potrebi tudi kot tekmovalni poligon. Kolesarski poligon bo izveden na podlagi projektne dokumentacije iz 1/j. člena tega odloka.«

(3) V 12. členu Odloka o UN se v četrtem poglavju pod naslovom »Športno rekreacijski park ob šolah« v zadnjem stavku črta besedna zveza »Urada za okolje in prostor«.

9. člen

Za 14/d. členom Odloka o UN se doda nov 14/e. člen, ki se glasi:

»Prenova, vzdrževanje in barvanje fasad

Na celotnem območju UN, ki je varovano kot naselbinska dediščina, je dopustna prenova fasad na vseh objektih na območju UN. Dopustna je dodatna toplotna zaščita objektov, prenova fasadnega ometa, prenova balkonskih ograj, izvedba novih balkonskih ograj, ostala vzdrževalna dela na fasadah objektov, ter barvanje fasad. Vsa ta vzdrževalna dela so dopustna le ob predhodno pridobljenih kulturnovarstvenih smernicah in mnenju pristojnega zavoda za varstvo kulturne dediščine ter soglasjem Mestne občine Velenje.

Nameščanje klimatskih naprav in njihovih zunanjih komponent na fasadah objektov ni dovoljeno. Dovoljena je postavitev le teh na strehah objektov ali pa na balkonih in znotraj balkonskih lož večstanovanjskih objektov, ki so lahko nameščene do višine balkonskih ograj (skrite za balkonsko ograjo).«

10. člen

36. člen Odloka o UN z naslovom »Pogoji za varovanje kulturne in oblikovane naravne dediščine« se spremeni in dopolni tako, da se glasi:

»Obravnavano območje v mestu Velenje se zaradi specifičnosti v slovenskem prostoru varuje kot posebna kulturna dediščina. Poleg osnovnega urbanističnega nastavka mesta se uvrščajo v kulturno dediščino tudi posamezni objekti, kot arhitekturni dosežki tedanjega stila.

Pri gradnji in drugih posegih v zemeljske plasti je potrebno upoštevati ukrepe za varstvo arheoloških ostalin. Potrebno je upoštevati ukrep, da mora lastnik zemljišča (investitor) in njegov odgovorni vodja del o dinamiki gradbenih del obvestiti pristojno območno enoto Zavoda za varstvo kulturne dediščine Slovenije vsaj 10 dni pred pričetkom zemeljskih del.

Kulturna dediščina se med gradnjo varuje pred poškodovanjem in uničenjem.

Za vsak poseg na posamezni enoti kulturne dediščine je treba pridobiti kulturnovarstvene pogoje in kulturnovarstveno soglasje po predpisih s področja varstva kulturne dediščine.

Oblikovana naravna dediščina je mestni park v območju R4/7.

Pomembna naravna prvina v mestu je struga reke Pake.

Grobnica v območju urejanja S4/14 je razglašena kulturna dediščina.«

11. člen

(1) Drugi odstavek 47. člena Odloka o UN se spremeni tako, da se glasi:

»Tlorisne dimenzije objektov (horizontalni gabariti pritličja) in razdalje med posameznimi objekti s toleranco največ ± 2,00 m so dopustne za vse predvidene objekte na območju UN in so razvidne za posamezne objekte tudi iz grafičnih prilog projektov iz 1., 1a., 1b., 1c., 1d., 1e., 1f., 1g., 1h., 1i. in 1h. člena tega odloka. Izjemoma so možne tudi večje tolerance, vendar le ob predhodnem soglasju Mestne občine Velenje.«

(2) na koncu 47. člena Odloka o UN se doda nov odstavek, ki se glasi:

»Na celotnem območju UN do so pustne manjše spremembe veljavnega odloka o UN, ki se nanašajo na ureditve zunanjih površin ob objektih, ureditev parkov, javnih površin, ureditve brežin, obnove cest, parkirišč in ostale javne komunalne infrastrukture, zasaditev, namestitve javne ulične opreme in enostavnih ter nezahtevnih objektov in zasnove predvidenih objektov, ki ne spreminjajo namenske rabe zemljišč in namembnosti posameznih objektov in zunanjih površin. V teh primerih je potrebno predhodno izdelati strokovne podlage in zanje pridobiti smernice in mnenja pristojnih nosilcev urejanja prostora in soglasje Mestne občine Velenje.«

12. člen

Ta odlok začne veljati osmi dan po objavi v Uradnem vestniku Mestne občine Velenje.

Številka: 350-03-0002/2017-300

Datum:

župan

Mestne občine Velenje

**Bojan KONTIČ**

***Obrazložitev:***

*1. PRAVNA PODLAGA:*

*Pravna podlaga za spremembe in dopolnitve Odloka o ureditvenem načrtu za centralne predele mesta Velenje je v 268. členu Zakona o urejanju prostora (ZUreP-2, Uradni list RS, št. 61/2017). Ta člen v svojem tretjem odstavku dopušča spremembe in dopolnitve obstoječih prostorskih aktov, do sprejetja občinskega prostorskega načrta.*

*Svet občine Velenje je leta 1993 sprejel osnovni Odlok o ureditvenem načrtu za centralne predele mesta Velenje (v nadaljevanju kratko: Odlok o UN). V naslednjih letih je sledila vrsta sprememb in dopolnitev osnovnega Odloka, zadnja v letu 2017 (Uradni vestnik občine Velenje, št. 7/93, 4/94, 11/94 in Uradni vestnik Mestne občine Velenje št. 4/97, 4/99, 9/99, 2/01, 21/04, 26/06, 8/08, 8/09, 14/09, 12/10, 13/11, 15711, 6/12, 17/12, 21/12, 22/16 in 26/17). Pravna podlaga za ponovne spremembe in dopolnitve Odloka so v zgoraj navedenem ZUreP-2 in v 24. členu Statuta Mestne občine Velenje (Uradni vestnik MOV št. 1/16-UPB).*

*2. RAZLOGI ZA SPREJEM AKTA Z OCENO SEDANJEGA STANJA:*

*Pobudo za spremembe in dopolnitve obstoječega Odloka o UN je podal pooblaščenec Varstveno delovnega centra Ježek – Velenje (VDC,) projektivno podjetje Žiher projekt, d. o. o. iz Ormoža zaradi spremembe zasnove prizidave obstoječemu objektu VDC Velenje. Obenem je Urad za urejanje prostora Mestne občine Velenje predlagal nekatere spremembe in dopolnitve Odloka o UN zaradi potreb po gradnji nove Mestne tržnice Velenja in posodobitvi obstoječega odloka zaradi izgradnje novega kolesarskega poligona (pumptracka) na zelenici med Osnovno šolo Gustava Šiliha in Osnovno šolo Antona Aškerca.*

*Spremembe in dopolnitve obstoječega Odloka o UN so predvidene tudi zaradi določitve nekaterih regulacijskih pogojev za vzdrževanje in prenovo fasad na obstoječih objektih na območju UN, ki so vezani na nekatere druge veljavne zakone (Zakon o varstvu kulturne dediščine, Gradbeni zakon, Zakon o urejanju prostora ).*

*Pri pripravi sprememb in dopolnitev Odloka o UN so upoštevane tudi smernice nosilcev urejanja prostora, ki smo jih prejeli v postopku sprememb in dopolnitev odloka o UN. Predvidene spremembe in dopolnitve Odloka o UN ne spreminjajo namenske rabe zemljišč na obravnavanem območju. Predvidene so manjše vsebinske spremembe posameznih členov Odloka o UN in nekaj novih členov Odloka o UN.*

*Postopek za spremembe in dopolnitve Odloka o UN se je začel s sprejetjem Sklepa o začetku postopka priprave sprememb in dopolnitev obstoječega prostorskega akta, ki ga je sprejel župan Mestne občine Velenje, dne 1. 2. 2019 (Uradni vestnik MOV, št. 3/19). Javna razgrnitev osnutka sprememb in dopolnitev Odloka o UN je potekala od 7. 3. 2018 do 6. 4. 2018. V času javne razgrnitve osnutka sprememb in dopolnitev Odloka o UN je Urad za urejanje prostora MOV dne 3. 4. 2019 organiziral javno obravnavo predlaganih sprememb in dopolnitev Odloka o UN.*

*3. NAČELA*

*Spremembe in dopolnitve Odloka o UN so pripravljene na pobudo pooblaščenca VDC in Urada za urejanje prostora Mestne občine Velenje zaradi spremembe nekaterih pogojev za gradnjo predvidenih objektov in posegov v prostor na območju UN. Poleg tega so spremembe in dopolnitve Odloka o UN predlagane tudi zaradi določitve pogojev pri vzdrževanju, prenovi in barvanju fasad objektov na območju UN.*

*4. OCENA FINANČNIH TER DRUGIH POSLEDIC:*

*Sredstva za izdelavo posebnih strokovnih podlag za predvidene posege v prostor na območju urejanja C4/2 in C4/3 je zagotovil pobudnik sprememb in dopolnitev odloka o UN. Osnutek sprememb in dopolnitev Odloka o UN smo pripravili v Uradu za urejanje prostora MOV.*

*Glede na to, da spremembe in dopolnitve Odloka o UN ne posegajo v namensko rabo zemljišč na obravnavanem območju, drugih posledic za pogoje in merila urejanja prostora na tem območju ni pričakovati.*

*Velenje, 18. 3. 2019*

*Pripravila:*

*Marko VUČINA, univ. dipl. inž. arh.*  *podsekretar*

*mag. Branka GRADIŠNIK, univ. dipl. inž. arh. mag. Iztok MORI*

*vodja Urada za urejanje prostora direktor občinske uprave*

**ŽUPAN:**

**Na podlagi 37. člena Statuta Mestne občine Velenje (Uradni vestnik MO Velenje, št. 1/2016-UPB) predlagam svetu Mestne občine Velenje, da ta odlok sprejme.**

**župan**

**Mestne občine Velenje**

**Bojan KONTIČ**